alibayram/wikipedia-40-langs huggingface dataset:
Чуруково

Чуреково (неправилно Чуруково) е село в Южна България. В по-стари публикации селото се нарича Чурек. То се намира в община Девин, област Смолян.

История 
През 1872 г. в селото има 80 къщи. От 1878 до 1886 г. то попада в т. нар. Тъмръшка република. През 1920 г. в селото живеят 90 души, през 1946 – 251 души, а през 1965 – 260 души.

През 1914 г. жителите на селото са засегнати от насилственото покръстване на помаците и в резултат едно семейство от селото емигрира в село Бююкоюнлю, (област Одрин, община Лалапаша), Турция.

Религии 
Населението е съставено изцяло от българи-християни, изповядващи източно православие, заселени от различни краища на страната след 1912 г., когато селото се обезлюдява от живеещите дотогава и напуснали района българи-мюсюлмани (българомохамедани, т.е. помаци).

Редовни събития 
 През 2005 г. е построен параклисът „Св. Богородица“.
 На 15 август 2007 г. родовете на селото организират Събор и остава традиция.

Източници 
 Н. Мичев, Цв. Михайлов и др. Географски речник на България. Изд. „Наука и изкуство“, София, 1980, с. 507.

Външни препратки 
 Село Чуреково на сайта на общ. Девин

Източници 

Села в област Смолян
Населени места в община Девин
Тъмръш
Змеица

Змеица (известно още като Змейца, с предишно наименование Аланджиево) е село в Южна България. То се намира в община Доспат, област Смолян.

География 
Село Змеица се намира в планински район. Най-високият връх в землището на селото е „Виденица“ („Гьоз тепе“) с 1652 m надморска височина.

История 
На висок връх край селото, Виденица, има останки от тракийско светилище, за което се предполага, че е било второто по важност в Родопите. Старото име на селото е Аланджиево. През 1870 година селото има 170 жители и 50 къщи. Според преброяванията, през 1926 година в селото живеят 605 души, през 1934 – 685 души, през 1946 – 972 души, през 1956 – 1130 души, а през 1965 – 1510 души.

В документ от главното мюфтийство в Истанбул, изброяващ вакъфите в Княжество България, допринасяли в полза на ислямските религиозни, образователни и благотворителни институции в периода 16 век – 1920 година, съставен в периода от 15.09.1920 до 03.09.1921 година, като вакъфско село се споменава и Змеица (Yılancı).

По време на Междусъюзническата война през 1913 година Змеица (Иланджово) е опожарено от 1-ви пехотен софийски полк.

Религии 
В селото живеят мюсюлмани и християни.

Обществени институции 
Кметство, читалище с кино-салон и библиотека, детска градина и основно училище.

Културни и природни забележителности 
Римският мост „Кемера“ на река Сърнена река се намира близо до пътя между село Змеица и град Доспат.

В близост до с. Змеица се намира уникалния Касъшки водопад, връх Виденица, меандрите на Сърнена река и Бял дунав, Крали Марко, където все още се намират останки от римската епоха.

Други 
Селото е близо до границата с Гърция. Околността на Змеица е описана в книгата на Андрей Гуляшки „Случаят в Момчиловци“. Природата е изключително красива.

Покрай селото минава туристически вело-маршрут, който достига до с. Гела. Две екопътеки, реките Сърнена река и Бял Дунав. Реките са удобни эа лов на пъстърва. На Сърнена река (Караджа дере) има два микроязовира, еэеро эа платен риболов, римски мост и много беседки эа отдих, оборудвани с барбекюта, чевермеджийници и чучури с иэворна вода.

Кухня 
Характерно ястие за кухнята е тъй нареченият „клин“. Приготвя се от домашноточени кори, с плънка от сварен ориз, яйца и масло. Към плънката може да се добавят сирене и ситно нарязан праз. Пече се в тава на печка с дърва (не във фурна), обръща се от другата страна.

Галерия

Личности 
родени в Змеица
 Красимир Шотаров (р.1968), български пожарникар, старши комисар

Източници

Външни препратки 
 Снимки от село Змейца 

Села в област Смолян
Населени места в община Доспат
Късак

Късак, познато още като Касъка, е село в Южна България. То се намира в община Доспат, област Смолян.

География 
Село Късак се намира в планински район.

История 
Според Стефан Захариев към 1850 година в Късак (Късъклъ) има 30 помашки къщи и 100 жители-помаци.

В документ от Главното мюфтийство в Истанбул, изброяващ вакъфите в Княжество България, допринасяли в полза на ислямските религиозни, образователни и благотворителни институции в периода 16 век – 1920 година, съставен от 15.09.1920 до 03.09.1921 година, като вакъфско село се споменава и Късак (Kısak).

По време на Междусъюзническата война през 1913 година местните жители се вдигат на бунт, пореди което селото е опожарено от рота на 1-ви пехотен софийски полк.

По време на т. нар. Възродителен процес селото е обградено от полиция и военни в продължение на два дни. Всички жени са заставени да се явят в училището. В една от стаите му се разиграва мним съдебен процес, като всяка жена е осъдена да смени традиционната си носия. След това е изпратена в съседната стая, където две учителки-комунистки обслужват импровизиран магазин за дрехи, преобличат жената и я заставят да подпише документ, че е съгласна парите за дрехите ѝ да бъдат одържани от надниците ѝ в ТКЗС. През нощта се чуват изстрели от автоматично оръжие с цел сплашване на населението.

Религии 
Населението се състои изцяло от помаци, изповядващи ислям.

Обществени институции 
 ОУ „Христо Ботев“

Редовни събития 
 Байрам

Бележки 

Села в област Смолян
Населени места в община Доспат
Любча

Любча (старо име Любче) е село в Южна България. То се намира в община Доспат, област Смолян.

География 
Село Любча се намира в югозападната част на Родопите. То попада в историко-географската област Чеч. Селото е с южно изложение и благоприятен климат за земеделски култури като тютюн, картофи и други. От селото може да се видят северните планински върхове на Гърция, както и Пирин.

Малкото и китно селце започва да опустява. Голяма част от младото население вече намира препитание в големите градове като София, Пловдив и Варна. Една част от тях е в чужбина, за да търси по-добър живот.

История 
В османските документи селото се среща под името Лубича (). В 19 век Любча е мюсюлманско село в Неврокопска каза на Османската империя. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Люпче (Luptche) е посочено като село с 40 домакинства и 116 жители помаци. През 1899 година селото има население 351 жители според резултатите от преброяване населението на Османската империя. Съгласно статистиката на Васил Кънчов („Македония. Етнография и статистика“) към 1900 година Любча (Любче) е българо-мохамеданско селище. В него живеят 320 българи-мохамедани в 55 къщи.. Според Стефан Веркович към края на 19 век Любча има мюсюлманско мъжко население 154 души, което живее в 46 къщи.

След насилственото покръстване от края на 1912 година и избухването на Междусъюзническата война през 1913 година в Любча била организирана чета, която да противодейства на българската армия и българските хайдушки дружини и така Любча дава своя принос към въстанието, родило Гюмюрджинската република. Любската чета действала заедно с четите от селата Ваклиново, Кочан, Вълкосел и Доспат. Тези чети се състояли от по 30, 50 или 60 души. В нощта на 26 срещу 27 септември 1913 година те извършват нападение срещу заставата на граничната стража в село Чавдар.

Според Димитър Гаджанов в 1916 година в Кочан, Бръшлян и Жишево, Любча, Марулево, Усина и Црънча живеят 2416 помаци.

Обществени институции 
 Кметство
 ОУ „Христо Ботев“

Културни и природни забележителности 
 Римски мост
 На запад от селото се намират руините на Пониква.

Редовни събития 
 Байрам

Личности 
 Даниела Керкелова – треньор на женския национален отбор по вдигане на тежести

Бележки 

Села в област Смолян
Населени места в община Доспат
Чеч
Чавдар

Чавдар може да се отнася за:
 Чавдар – българско мъжко име
 Чавдар войвода - предводител на хайдушка чета
 Чавдар – село в Област Смолян
 Чавдар – село в Област София
 Чавдар (на гръцки: Псомотопи) – село в дем Долна Джумая, Гърция
 „Чавдар“ – хижа в Стара планина
 „Чавдар“ – марка български автобуси
 Първа партизанска бригада „Чавдар“ – партизанско формирование в България (април – септември 1944)
 Втора партизанска бригада „Чавдар“ – друго име на партизанското формирование Четвърта софийска въстаническа бригада (юни – септември 1944)
 „Чавдар“ - футболен клуб в с. Бръшляница
 „Чавдар“ - футболен клуб в гр. Бяла Слатина
 „Чавдар“ - футболен клуб в гр. Етрополе
 „Чавдар“ - футболен клуб в с. Ковачите
 „Чавдар“ - футболен клуб в гр. София (1944 - 1948), предшественик на „ЦСКА“
Аламовци

Аламовци е село в Южна България. То се намира в община Златоград, област Смолян.

География 
Село Аламовци се намира в планински район на около 10 км западно от общинския център Златоград. Близо до селото се намира ГКПП Златоград-Термес.

История 
Според Любомир Милетич към 1912 година населението на село Аламовци се състои от помаци.

Външни препратки 
 Радио и телевизия в Аламовци

Бележки 

Села в област Смолян
Населени места в община Златоград
Кушла

Кушла е село в Южна България. То се намира в община Златоград, област Смолян.

География 
Село Кушла се намира в планински район, на 100 м от границата с Гърция. През 40-те години на ХХ в., когато Западна Тракия е в територията на България, има проект близо до селото да мине жп линията Подкова - Гюмюрджина.

История 
Селото е ново и е възникнало през 20-те години на ХХ век. Тогава, след прекарването на новата гръцко-българска граница част от имотите на населението на голямото и старо село Угурли, Ксантийско, остават в българска територия и това население, смятайки новата граница за временна, се преселва на територията на имотите и създава ново селище. В началото преселниците поддържали връзка със съселяните си, останали в Угурли, но впоследствие границата била охранявана. През 40-те години на ХХ век, когато Западна Тракия отново е в границите на България, разделеното население продължило общуването, като съвместно се празнували общи празници. Оттогава имало и женитби между угурлийци и кушленци. След 1944-1945 г. всякакви връзки през границата, която е строго охранявана, са прекратени, чак до настъпване на демократичните промени в България, в края на века.

Културни и природни забележителности 
Селото се намира в непосредствена близост до границата с Гърция, на едно плато с хубави обработваеми площи, които местните жители наричат Малката Добруджа. От края на това плато се разкрива разкошна гледка към долината на Менковска ряка в гръцка територия и към южните родопски склонове в Ксантийско. В землището на селото има открита пещера, която още не е проучена. Околните райони дават възможност за интересни туристически маршрути. Селото е известно и с развъждането на уникална порода родопски крави, които са изчезващ вид. Местните хора добиват лечебна глина „мумьъ“, която се пие, разтворена във вода за лек.

Литература 
 Г. Митринов За някои особености на говора на с. Угурли, Ксантийско. – Език и литература, 1992 г., 4, с. 40-44.
 Г. Митринов За село Угурли, Ксантийско и неговата история. – Златоградски вестник, 2010. № 13-14, с. 3.
 Г. Митринов Eзикови данни за миграционни процеси на българско население в Ксантийско през XVI век. – Тринадесета международна конференция на международното социолингвистическо дружество на тема „Обществените процеси и тяхното отражение в езика. София, 19-21.10. 2017 г.

Села в област Смолян
Населени места в община Златоград
Пресока

Пресока е село в Южна България. То се намира в община Златоград, област Смолян.

География 
Село Пресока се намира в планински район.

История 
Село Пресока е образувано през септември 1983 година от населените местности (махали) Пресока (числяща се дотогава към Старцево) и Читакови колиби (до този момент част от Златоград). В края на 1985 година Пресока наброява 179 жители.

Бележки 

Села в област Смолян
Населени места в община Златоград
Страшимир (село)

Страшимир е село в Южна България. То се намира в община Златоград, област Смолян.

География 
Село Страшимир се намира в планински район.

История 
Село Страшимир е разположено в южната част на централните Родопи в община Златоград, на 2 км. път от разклон „Печинско“. До 1950 година населението на селото се е занимавало главно със земеделие и животновъдство и само малка част с рудодобив.

Село Страшимир и прилежащите му рудни находища са били известни и разработвани още от Византийската империя, след това са били собственост на Кемил паша, по чиято покана там са работили френски инженери до 1921 година. През 1921 година договор за концесия върху рудното находище получава Иван Савов- български индустриалец. По това време и до 1950 година с. Страшимир носи името Боево и рудното находище става собственост на „Горубсо“. От 1951 г. до 1975 година селото се населява от около 4800 жители и по това време е било едно от водещите промишлени селища, известно със своите природни красоти. Селото е сгушено между върховете „Бучовица“- 1404 м и „Петровица“- 1309 м. Освен със своята красива природа ни пленява с исторически забележителности. На територията на селото са открити останки от древна тракийска крепост. Наличието на много неработещи минни галерии са предпоставка за развитието на минния туризъм. Приоритет на селото е и развитието на селски туризъм. За около един месец-около 1953-54 година името на с. Страшимир е било Червенковград /заради култа към личността на Вълко Червенков/, но с падането от власт на Червенков името е върнато отново на Страшимир.

Външни препратки 

Села в област Смолян
Населени места в община Златоград
Фабрика (село)

Фабрика е заличено село в Южна България. То се намира в община Златоград, област Смолян.

География 
Село Фабрика се намира в планински район в Източните Родопи между градовете Мадан и Златоград.

История 
Селото е създадено в началото на 1940-те години във връзка с откриването на находище на оловно-цинкова руда. Фабриката и жилищата са построени от немски строители, а рудата е изнасяна към Германия. През 1947 г. фабриката е национализирана. Социалистическата власт събаря старите къщи и построява на тяхно място блокове, магазин, ресторант, киносалон и читалище. След 1989 г. в селото настъпва период на упадък. Изготвен е план някогашният му център да бъде превърнат в предприятие за взривни материали, поради което голяма част от сградите са взривени. През август 2016 г. селото е закрито с решение на общински съвет Златоград, прието е с Решение на Министерски съвет през октомври 2016 г.

Население

Източници 

Исторически села в област Смолян
Цацаровци

Името Цацаровци носят две български села:

 Цацаровци, област Смолян
 Цацаровци, област София
Арпаджик

Арпаджик е село в Южна България. То се намира в община Мадан, област Смолян.

География 
Село Арпаджик се намира в планински район.

Бележки

Външни препратки 

Села в област Смолян
Населени места в община Мадан
Борика

Борика може да се отнася за:

 Борика – село в област Смолян;
 Борика- село в Софийска област;
 Борика – ботаническа градина в село Борика, Софийска област;
 БОРИКА АД – българска банкова организация за картови разплащания.
Бориново

Бориново е село в Южна България. То се намира в община Мадан, област Смолян.

География 
Бориново е село в Южна България. То се намира в Община Мадан, Област Смолян.

Отстои на около 4 км южно от град Мадан, на около 34 км източно от град Смолян, на близо 18 км в същата посока от град Рудозем, на 271 км югоизточно от столицата София.
Селото е свързано с редовен автобусен транспорт с град Мадан.

Намира се на 772 м надморска височина. Климатът е преходно-континентален. Зимата е мека и продължителна, а лятото прохладно.

Постоянното население е около 190 души.

Други 
Селото разполага с кметство, читалище, магазини и заведение. Изцяло електрифицирано и водоснабдено е. Има кабелна телевизия, интернет и покритие на мобилните оператори. Най-близко разположените детска градина, училища и болница се намират на територията на град Мадан.

Бележки 

Села в област Смолян
Населени места в община Мадан
Букова поляна

Бу̀кова поляна е село в Южна България, община Мадан, област Смолян.

География 

Село Букова поляна се намира в Западните Родопи, в крайните северозападни разклонения на Жълти дял, на около 25 km изток-югоизточно от град Смолян, 6 km североизточно от град Мадан, около километър от течащата северно от него река Арда и 2 км от намиращото се отвъд реката село Цирка.

Надморската височина при джамията е около 830 м, а пред сградата на кметството – около 815 м.

Източно от село Букова поляна се намира микроязовир „Букова поляна“ с площ около 0,3 ha.

При преброяването на населението към 1 февруари 2011 г., от обща численост 435 лица, за 334 лица е посочена принадлежност към българска етническа група, за 6 – към турска, за 7 – към други, за 26 – не се самоопределят и за 62 не е даден отговор.

История 
Село Буковска поляна е заселено през 1926 г. Към 1934 г. се състои от махалите Джаровци и Колибите. Преименувано е от Буковска поляна на Букова поляна през 1959 г.

Обществени институции 
Село Букова поляна към 2020 г. е център на кметство Букова поляна.

В селото към 2020 г. има основно училище „Христо Ботев“ и джамия.

Културни и природни забележителности 
Букова поляна към 2009 г. е единственото село с хеликоптерна площадка в община Мадан. На около километър източно от селото, на левия приток на река Арда Буковско (дере), има стар каменен мост.

Източници и бележки 

Села в област Смолян
Населени места в община Мадан
Вехтино

Вехтино е село в Южна България. То се намира в община Мадан, област Смолян.

География 
Село Вехтино се намира в планински район.

Бележки 

Села в област Смолян
Населени места в община Мадан
Високите

Високите е село в Южна България. То се намира в община Мадан, област Смолян.

География 
Село Високите се намира в планински район.

История 
Селото е създадено в началото на XIX век от три семейства.

Бележки 

Села в област Смолян
Населени места в община Мадан
Вранинци

Вранинци е село в Южна България. То се намира в община Мадан, област Смолян.

География 
Село Вранинци се намира в планински район.

Бележки 

Села в област Смолян
Населени места в община Мадан
Въргов дол

Въргов дол е село в Южна България. То се намира в община Мадан, област Смолян.

География 
Село Въргов дол се намира в планински район.

Бележки 

Села в област Смолян
Населени места в община Мадан
Габрина

Габрина е село в Южна България, в община Мадан, област Смолян. До 1934 година името на селото е Гарабина. Гарабина продължава да е по-популярният начин за назоваване на селото в региона.

География 
Село Гарабина се намира в планински район.

Бележки 

Села в област Смолян
Населени места в община Мадан
Галище

Галище е село в Южна България. То се намира в община Мадан, област Смолян.

География 
Село Галище се намира в планински район. То е малко село, разположено в изключително красива местност в Родопите, характерно с разчупения си планински релеф и прекрасните гледки, на които можем да се любуваме както от самото село така и от покрайнините му.

Редовни събития 
Местният събор се провежда на 1 май – ден на труда. Събитието събира хора от околностите и от цяла България. Това е и добра възможност хората да се видят с роднините си. На събора се сервират ориз със месо, трахана чорба, маслини и сладки неща. За пиене има газирани напитки и шербет (сладка напитка с аромат на карамфил).

Архитектура 
В Галище има магазин, мечит, кметство и изоставено училище. Преобладават частните къщи.

Поминък 
Местните хора се занимават с отглеждането на картофи, плодови дървета, зеленчуци и домашни животни- крави, магарета, използвани в стопанството, кози, овце.Има и хора, които се прехранват със събирането на гъби.

Гори 
Преобладават смесени гори. Има няколко дървета, които надхвърлят 50 години и едно вековно дърво.

Бележки 

Села в област Смолян
Населени места в община Мадан
Дирало

Дирало е село в Южна България.
То се намира в община Мадан, област Смолян.

География 
Село Дирало се намира в планински район.

Бележки 

Села в област Смолян
Населени места в община Мадан
Долие

Долие е село в Южна България. То се намира в община Мадан, област Смолян.

Ледник Долие на Антарктическия полуостров е наименуван на селото.

География 
Село Долие се намира в планински район.

Бележки 

Села в област Смолян
Населени места в община Мадан
Касапско

Касапско е село в Южна България. То се намира в община Мадан, област Смолян.

География 
Село Касапско се намира в планински район.

Бележки 

Села в област Смолян
Населени места в община Мадан
Кориите

Кориите е село в Южна България. То се намира в община Мадан, област Смолян.

География 
Село Кориите се намира в планински район.

Културни и природни забележителности 
В местността се намират върховете Мейково и Остра могила. На тези върхове са разположени множество вили, бараки и колиби на местните земеделци и скотовъдци, които допринасят за още по-красивия облик на местността.

Кухня 
Местната кухня е свързана с картофите (компиров клин), боба (шарен фасул) и царевицата (трахана). За десерт „Благ клин“.

Религии 
Жителите на селото изповядват исляма и са българомохамедани.

Редовни събития 
Празниците Курбан Байрям и Рамазан Байрям, двата празника на мюсюлманите.

Топонимия 
Известни са следните названия на местности в землището на село Кориите:
 Остра могила
 Мейково
 Кашеско
 Равнъ нива
 Бърчинката
 Преслоп
 Аликоски байр
 Друмън
 Дараквото
 Сакалицкото
 Дупките
 Еленското

Други 
Стари родове са– Терзиеви, Хаджиалиеви, Глухови и Шошеви.

Бележки 

Села в област Смолян
Населени места в община Мадан
Крайна (община Мадан)

Крайна е село в Южна България. То се намира в община Мадан, област Смолян.

Бележки 

Села в област Смолян
Населени места в община Мадан
Крушев дол

Крушев дол е село в Южна България. Намира се в община Мадан, област Смолян.

География 
Село Крушев дол се намира в планински район.

Културни и природни забележителности 
В Крушев дол се намира известният рудник „Крушев дол“, от който се добиват множество руди с отлично качество.

Бележки 

Села в област Смолян
Населени места в община Мадан
Лещак

Лещак (старо име: Пъндъджък) е село в Южна България. То се намира в община Мадан, област Смолян.

География 
Село Лещак се намира в планински район, на брега на река Арда.

История 
В османски поименен регистър от 1841 година се посочва, че от Лещак (Пъндъджък) са постъпили в армията 4 войници, което е косвено доказателство, че по това време в селото са живели помаци.

Религии 
Населението е българи изповядващи исляма.

Бележки 

Села в област Смолян
Населени места в община Мадан
Ливаде

Ливаде е село в Южна България. То се намира в община Мадан, област Смолян.

География 
Село Ливаде се намира в планински район.

Бележки 

Села в област Смолян
Населени места в община Мадан
Ловци (село)

Ловци е село в Южна България. То се намира в община Мадан, област Смолян.

География 
Село Ловци се намира в планински район.

История 
Има данни за съществуването му от преди 400 г. Съществува все още и добре запазен римски мост, който е в покрайнините на селото и все още се използва.

Население 
Жителите на селото изповядват исляма и са българи мохамедани.

Бележки 

Села в област Смолян
Населени места в община Мадан
Миле

Миле е село в Южна България. То се намира в община Мадан, област Смолян.

География 
Село Миле се намира в планински район.

Бележки 

Села в област Смолян
Населени места в община Мадан
Митовска

Митовска е село в Южна България. То се намира в община Мадан, област Смолян.

География 
Село Митовска се намира в планински район.

Архитектура 
В Митовска има меджит (малка джамия). Преобладаващите сгради са частни къщи и имоти.

Религии 
Населението е изцяло помашко и изповядва исляма.

Бележки 

Села в област Смолян
Населени места в община Мадан
Мъглища

Мъглища е село в Южна България. То се намира в община Мадан, област Смолян.

География 
Мъглища е село в Южна България. То се намира в община Мадан, област Смолян.
 
Отстои на 3 км западно от град Мадан, на 32 км югоизточно от град Смолян, на близо 17 км североизточно от град Рудозем и на 269 км югоизточно от София.
Има редовен автобусен транспорт до град Мадан.
 
Намира се в Централните Родопи на 778 м надморска височина. Климатът е преходно-континентален. Зимата е продължителна, но мека. Лятото е прохладно.
 
Постоянното население е около 270 души.
 
Тук функционират кметство, магазин и механа. В селото има покритие на мобилните оператори, Интернет и кабелна телевизия. Най-близко разположените детска градина, училище и болница се намират на територията на град Мадан.

Културни и природни забележителности 
Природна забележителност е пещерата в местността „Дупката“, която отстои на 2 км от центъра на село Мъглища. По асфалтовия път за село Чурка се тръгва по черен път, който почти по хоризонтала отвежда до ливади с характерна премка и чешма. Оттам се открива гледка към долината на река Арда в посоката на град Рудозем. Колата се оставя там и пеша се продължава надолу вляво по пътя, който след около 300 метра завива вляво надолу и свършва в ливадата на чийто край граничи с голям наклонен въртоп с букови дървета. Входът на пещерата се намира в долния край на въртопа и подхода е силно обрасъл с къпини и коприва.
Описание: Входът е около два метра висок и около три метра широк. Основната галерия е низходяща и следва големи мраморни цепнатини. На около 40 метра от входа, галерията пропада в 3 метра кладенец, над който се отваря възходяща странична галерия, която води до малка кална зала. Надолу основната галерия завива по друга цепнатина надясно. Следва криволичещ меандър с остри, оформени от течаща вода ръбове. Стига се до остър завой наляво, където се влива леглото на странична галерия, а основната галерия става тясна и висока, почти невъзможна за проникване. По протежение на основната галерия, пещерата събира няколко странични притока.

Източници

Външни препратки 
 Помаци в Мъглища - от преименуването до ЕС
 Снимки от пещерата

Села в област Смолян
Населени места в община Мадан
Печинска

Печинска е село в Южна България.
То се намира в община Мадан, област Смолян.

География 
Село Печинска се намира в планински район.

Бележки 

Села в област Смолян
Населени места в община Мадан
Равнил

Равнил е село в Южна България. То се намира в Община Мадан, област Смолян.

География 
Намира се в югоизточната част на Западните Родопи, на Жълти дял по поречието на река Арда. Землището на селото възлиза на 4,101 km2 и граничи със землищата на селата Върбина, Леска, Високите, Митовска, Цирка и Букова поляна. Територията на село Равнил се намира между 700 и 990 метра надморско равнище и попада в континентално-средиземноморската климатична област.

От селото има открита и действаща автобусна линия до общинския център град Мадан всеки работен ден и ученическа автобусна линия до най-близкото средищно училище в с. Върбина. В село Равнил има пълен обхват на всички български мобилни оператори (М-тел, Теленор, Виваком) и достъп до Интернет.

От село Равнил се открива живописна гледка към връх Снежанка (1926 м) и телевизионната кула, връх Аладаг (1241 м), връх Света Неделя (1337 м), връх Голям Перелик (2190 м), връх Козуятак (2110 м) и към Националната астрономическа обсерватория на връх Рожен.

История 
Според старите хора от село Равнил в края на 18-и и в началото на 19 век в района върлувала чума и вероятно по същото време е създадено и селото от бягащи от чумата хора.

В селото има открити много стари каменни гробища.

До към 1920 г. е било махала. Между 1921 – 1925 г. става село.

Религии 
Населението на селото изповядва исляма.

Забележителности 
На около 10-ина километра от село Равнил се намира скалното образувание „Конска глава“. На около 30 км. – Дяволският мост до град Ардино, на 20 км. е Момчиловата крепост. Също така в района около селото се намират скален масив „Кечикая“, скален комплекс „Гъбата“, скално образувание алпийски обект „Рим папа“, малко ждрело и водопад „Мечи дол“, пещера „Шаренка“, пещера „Дупката“, пещера „Ухловица“ на около 40 км, етнографски комплекс „Стария Златоград“, Перперикон е на около 80 км.

На 18 км от с. Равнил в общинския център град Мадан се намира единствената по рода си Кристална зала и Музей на рудодобива. На 15 км се намира минерален термален извор – в село Баните.

На 30 км от селото е град Смолян, на 40 км. е курортен комплекс „Пампорово“, на 30 км.- курортен комплекс „Белите Брези“, на 60 км. е язовир „Кърджали“ и язовир „Студен кладенец“, на 35 км са Смолянските езера.

На 3 километра от с. Равнил се намира Хотелски Комплекс Върбински Мост – място за развлечение и любителски риболов. На 5 км се намира хижа „Рай“, а на 10 км. – хижа „Шадийца“.

Редовни събития 
Празниците Курбан Байрам и Рамазан Байрам – двата празника на мюсюлманите.

Други 
Картофопроизводството и животновъдството продължават да са основна дейност за препитанието на населението в село Равнил. Животновъдството е традиционен отрасъл. В селото се отглеждат само 100% екологично чисти земеделски продукти. На около 7 – 8 километра западно от селото минава второкласен път ІІ-86, който е част от бъдещия трансграничен коридор Смолян-Ксанти. На 2,5 километра от с. Равнил тече река Арда и минава главен път Смолян-Кърджали. На 5 – 6 километра по течението на река Арда предстои изграждането на каскада „Горна Арда“.

Външни препратки 
 официален сайт

Бележки 

Села в област Смолян
Населени места в община Мадан
Равнища

Равнища е село в Южна България. То се намира в община Мадан, област Смолян.

География 
Село Равнища се намира в планински район, на 7 км от град Мадан и 5 км от село Търън.

Религии 
Жителите на селото изповядват исляма и са помаци.

Бележки 

Села в област Смолян
Населени места в община Мадан
Равно нивище

Равно нивище е село в Южна България. То се намира в община Мадан, област Смолян.

География 
Село Равно нивище се намира в планински район.

Бележки 

Села в област Смолян
Населени места в община Мадан
Рустан

Рустан е село в Южна България. То се намира в община Мадан, област Смолян.

География 
Село Рустан се намира в планински район.

Бележки 

Села в област Смолян
Населени места в община Мадан
Средногорци

Средногорци е село в Южна България. То се намира в община Мадан, област Смолян. Старото име на селото е Топуклу.

География 
Село Средногорци се намира в планински район. В близост до селото река Черна се влива в река Арда.

История 
В османски поименен регистър от 1841 година се посочва, че от Средногорци (Топуклу) са постъпили в армията 10 войници, което е косвено доказателство, че по това време в селото са живели помаци.

Обществени институции 
 Читалище „Никола Вапцаров“, създадено в 1950 година с библиотека към него.

Културни и природни забележителности 
Църква „Свети Иван Рилски“.

Външни препратки 
 Сайт на Община Мадан.

Бележки 

Села в област Смолян
Населени места в община Мадан
Стайчин дол

Стайчин дол е село в Южна България.
То се намира в община Мадан, област Смолян.

География 
Село Стайчин дол се намира в планински район.

Бележки 

Села в област Смолян
Населени места в община Мадан
Тънкото

Тънкото е село в Южна България. То се намира в община Мадан, област Смолян.

География 
Село Тънкото се намира в планински район.

Бележки 

Села в област Смолян
Населени места в община Мадан
Уручовци

Уручовци е село в Южна България. То се намира в община Мадан, област Смолян.

География 
Село Уручовци се намира в планински район.

Бележки 

Села в област Смолян
Населени места в община Мадан
Цирка

Цирка е село в Южна България. То се намира в община Мадан, област Смолян.

География 
Село Цирка се намира в планински район.

Бележки 

Села в област Смолян
Населени места в община Мадан
Чурка

Чурка е село в Южна България. То се намира в община Мадан, област Смолян.

География 
Село Чурка се намира в планински район. То е разположено на 5,5 километра от Мадан. Това китно родопско селце е разположено между селата Мъглища и Ловци. То е с малък брой жители, каквито са повечето села в района.

История 
В района са открити останки както от римско, така и от тракийско време, а останките от Османската империя личат от сградите и каменните зидове по билата на местните върхове.

Бележки 

Села в област Смолян
Населени места в община Мадан
Шаренска

Шаренска е село в Южна България. То се намира в община Мадан, област Смолян.

География 
Село Шаренска се намира в планински район.

Бележки 

Села в област Смолян
Населени места в община Мадан
Бурево

Бурево е село в Южна България. То се намира в община Неделино, област Смолян.

География 
Село Бурево се намира в планински район. Намира се на средата на пътя между Средец и Гърнати; най-близкият голям град е Неделино на около 12 км.

Бурево се е обособило в 2 квартала – Калеканце и Камбурце, на имената на по-големите фамилии в селото, както и един нов квартал застроен през 1990-те.

От землището на Бурево извира река Тикленска – ляв приток на Неделинска река. Непосредствено под селото по стария път за с. Гърнати се намира водопад в скалното корито на реката наречен „Бездъник“. Климатът е умерен, зимите не са много студени. Поминък за местните хора са предимно отглеждането на картофи, тютюн, говедовъдството и дървообработката.

История 
Според преданията селото съществува още през 19 век. До 27 септември 1983 Бурево не е било обособено като отделно селище, макар че е едно от старите населени места в района. На няколко пъти е било приобщавано като квартал на близкото по-голямо село Средец.

В указ № 2932 от 27 септември 1983 за административно-териториални промени в страната (Благоевградски, Варненски, Кюстендилски, Пазарджишки, Пернишки, Пловдивски, Смолянски, Старозагорски, Хасковски, Шуменски окръг и София)

Обн., ДВ, бр. 76 от 30 септември 1983 г., в сила от 30 септември 1983 г., попр., бр. 80 от 14 октомври 1983 г.

Чл. 4. 3. Отделя квартал „Бурево“ от село Средец, Неделинска община, и го признава за село с наименование Бурево към същата община.

Културни и природни забележителности 
 Бурево се намира в подножието на връх Алада, който се слави със скален масив обрасъл със здравец; с неизследвана пещера, чийто вход е почти затрупан вече; няколко обособени места за отдих; с чиста много студена планинска вода; много красиви букови, борови и елхови гори. През този връх е минавал стар път за Беломорието.

Личности 
 В Бурево е роден Свилен Капсъзов (1941 – 1992), журналист, писател и депутат. Негова творба е „В скута на Алада“, а най-сериозни прояви има като редактор на списание „Родопи“.
 В селото са известни и няколко имена на хайдути от времето на Петко войвода.

Външни препратки 

Села в област Смолян
Населени места в община Неделино
Върлино

Върлино е село в Южна България. То се намира в община Неделино, област Смолян.

География 
Село Върлино се намира в планински район. Върлино е шестото по големина село след Гърнати, Средец, Кундево, Кочани и Изгрев.

Редовните събития. 
Те са събора на село Върлино. В който събор се състои и борба за „коча“. Друго събитие е и корбана на селото.

Външни препратки 

Села в област Смолян
Населени места в община Неделино
Диманово

Диманово е село в Южна България. То се намира в община Неделино, област Смолян.

География 
Село Диманово се намира в планински район в Родопите. Разположено е в подножието на връх Еленка по протежението на едно от билата му и от двата бряга на Диманска ряка. Реката дели селото на две части – Махалата и Колибите. Разстоянието между двете части е около километър и половина.

Селото е на около шестдесет километра югоизточно от град Смолян и на петнайсетина километра северно от общински център Неделино. Надморската му височина е 676 метра. Намира се на 41 градуса и 28 секунди северна ширина и 25 градуса и 7 секунди източна дължина.

История 
Диманово е малко село. Населението никога не е надвишавало 250 жители. От средата на 20 век до към 90-те му години е нараства от 70 на 244 души (към 01. 01. 1985 г.). миграцията е сравнително слаба. По-сериозно обезлюдявана започва от деветдесетте години на 20 век и началото на новото столетие. По години картината е била следната: 1900 – 65 жители; 1950 – 72 жители; 1960 – 120 жители; 1970 – 176 жители; 1980 – 176 жители; 1980 – 223 жители; 1990 – 244 жители; 2000 – 240 жители; към 13. 09. 2005 година е 152 жители.

Причините за намаляване броя на населението, освен икономически са свързани и с това, че в последно време се раждат все по-малко деца. Няма и никакви нови заселвания. В миналото основен поминък на хората е дребното животновъдство и земеделието. През миналия век основен става тютюнопроизводството, по-малко картофопроизводството. То задоволявало предимно нуждите на семейството като основна храна, а остатъкът е използван за храна на животните. Днес тютюнът продължава да е основен поминък, разчита се на развитието на екологичния и селския туризъм.

Културни и природни забележителности 
Основните природни забележителности са свързани със заобикалящите масиви на Родопите, както и със съхранената стара архитектура, местният фолклор.

Външни препратки 

Села в област Смолян
Населени места в община Неделино
Дуня

Дуня е село в Южна България.

То се намира в община Неделино, област Смолян.

География 
Село Дуня се намира в планински район.

Бележки

Външни препратки 

Села в област Смолян
Населени места в община Неделино
Козарка

Козарка е село в Южна България. То се намира в община Неделино, област Смолян.

География 
Село Козарка се намира в община Неделино,Смолян. Надморската височина е 625 m.

• Най-близки градове са:Неделино на 9км.иЗлатоградна 22км.Югоизточно от София и Пловдив

История 
Козарка е едно хубаво родопско селце. Намира се в източните родопи.

Православно християнство и ислям

Външни препратки 

Села в област Смолян
Населени места в община Неделино
Кочани (област Смолян)

Кочани е село в Южна България. То се намира в община Неделино, област Смолян.

География 
Село Кочани се намира в Източните Родопи. То е четвърто по големина след Гърнати, Средец и Кундево. То се намира в община Неделино.

Редовни събития 

Всяка година на 1 май се прави традиционен курбан, за да е добра реколтата от идващата година.

Външни препратки 

Села в област Смолян
Населени места в община Неделино
Кундево

Кундево е село в Южна България. То се намира в община Неделино, област Смолян.

География 
Село Кундево се намира в планински район. То е трето по големина село след Гърнати и Средец.

Външни препратки 

Села в област Смолян
Населени места в община Неделино
Еленка

Еленка е село в Южна България. То се намира в община Неделино, област Смолян.

География 
Село Еленка се намира в планински район на 4 км от град Неделино. То е най-близкото село до общинския център. Селото е разположено по билата на планината и има невероятно изложение и прекрасни изгледи. От центъра на селото могат да се видят следните върхове: връх Свети Илия, връх Шадийца, местност Белите камъни, връх Света Неделя, връх Устра, връх Алада, както и част от гръцките планини.

История 
Село Еленка преди е било част от сегашното село Кочани. Името му произлиза от местност в селото, кръстена на красива мома Елена, живяла по тези земи.

Икономика 
Жителите на село Еленка предимно се занимават с отглеждане на тютюн, земеделие и животновъдство.

Външни препратки 

Села в област Смолян
Населени места в община Неделино
Оградна

Оградна е село в Южна България. То се намира в община Неделино, област Смолян.

География 
Село Оградна е разположено в Средните Родопи район с надморска височина 682 m.
Площ на селото е 5.27 km2, населението на Оградна е 168 жители (към 15 септември 2014 г.) Близо до Оградна са разположени следните населени места: Енйовче, Жълтуша, Галище, Буково. Териториялно селото е разделено на няколко махали:Ирунска махала, Горна махала, Долна махала, Длега поляна, Куба, Карабовска махала, Ръйска падина, Синаповска падина

История 
Едно от първите светски училища е открито именно в село Оградна. Всеизвестен факт е и множеството учители практикували в село Оградна от други краища на страната между които и Георги Хайтов

Културни и природни забележителности землището на селото притежава забелезителна природна флора и фауна. Животински видове, които могат да се видят са:диво прасе, елен, див заек, таралеж, костенурка., някои видове птици между, които: сокол, орел, сойка, кукувица, врана, гарван, лястовица, синигер и др. От семейството на влечугите има интересни видове като:отровните-усойница и пепелянка, и множество неотровни змии. Околностите на село Оградна са богати и на флора:дъбови, букови, борови смърчови и смесени гори., много билки и гъби.

Редовни събития 
Ежегодно в Оградна се прави общоселски курбан.

Кухнята е типично родопска:клин(картофена баница), качамак, бобени ястия, чеверме, ястия с диворастящи гъби, туршии, кашник, пастама и др.

Външни препратки 

Села в област Смолян
Населени места в община Неделино
Тънка бара

Тънка бара е село в Южна България. То се намира в община Неделино, област Смолян.

География 
Село Тънка бара се намира в планински район.
Тънка бара е много малко село разположено в долината на Мазълска река. Над селцето се намира най-голямото неделинско село Гърнати.

Външни препратки 

Села в област Смолян
Населени места в община Неделино
Боево

Боево е село в Южна България. То се намира в община Рудозем, област Смолян.

География 
Село Боево се намира в планински район. Боево е разположено в землището на град Рудозем.

История 
Село Боево е старо селище, но има легенда, според която името му идва от факта, че по тези земи са се водели много военни действия, като до днешни дни са се запазили гробове на войници, воювали там.

Културни и природни забележителности 
Могат да се посочат две пещери – Голяма Боевска пещера и Кокара, които са изключително красиви.

Кухня 
Типична родопска кухня – пататник, клин, фасул чорба, ошав.

Бележки 

Села в област Смолян
Населени места в община Рудозем
Борие

Бориѐ е село в Южна България. То се намира в община Рудозем, област Смолян.

География 
Село Борие се намира в планински район. Борие е разположено в землището на град Рудозем.

Културни и природни забележителности 
Връх Кичика.

Бележки 

Села в област Смолян
Населени места в община Рудозем
Бърчево

Бърчево е село в Южна България, община Рудозем, област Смолян.

География 
Село Бърчево се намира в планински район. Бърчево е разположено в землището на село Войкова лъка.

Бележки 

Села в област Смолян
Населени места в община Рудозем
Витина

Вѝтина (старо име: Кючук дере) е село в Южна България, област Смолян, община Рудозем.

Транслитерация на английски: Village Vitina
Регион: Южен Централен планов регион на България
Област: област Смолян
Община: община Рудозем
Геогр. ширина: 41.4329987
Геогр. дължина: 24.7999992
Надморска височина: от 700 до 999
Разстояние по въздух до столицата София: 185.213km
Площ землище: 8.884km2
Население: 161 човека (31.12.2013)
Пощенски код: 4975
Телефонен код: 03055

История 
В османски поименен регистър от 1841 година се посочва, че от селото са постъпили в армията 2 войници, което е косвено доказателство, че по онова време в селото са живели помаци.
Витините (Битини, на гръцки: Ξρακες Βιθυνοί, Bithynoi) са тракийско племе, населяващо областта Витиния в Мала Азия. Според Херодот, племето по-рано нарича себе си стримони и живее край р. Стримон, откъдето е изтласкано заедно с племето тини от мизите и тевкрите, и при преселението си към Мала Азия получава името витини, давайки това име и на областта, в която се заселва. Според Ариан епоним на витините е Битинос, осиновен син на Борей; според друга версия Битинос е син на Одрис.

Херодот оставя и описание на облеклото и въоръжението на витините: облечени са с хитони, над които са наметнати зейри; носят шапки от лисича кожа, краката им са омотани с еленова кожа. Въоръжени са с къси копия за хвърляне, прашки, къси мечове и щитове пелта

По време на Илинденско-Преображенското въстание (1903 година) в село Кючукдере има 13 къщи. В демографската статистиката на професор Любомир Милетич от 1912 година е посочено, че в селото живеят 110 помаци.

Бележки 

Села в област Смолян
Населени места в община Рудозем
Войкова лъка

Войкова лъка е село в Южна България. То се намира в община Рудозем, област Смолян.

География 
Село Войкова лъка се намира в Западните Родопи и е на 2 км западно от град Рудозем по поречието на река Елховска.

Религии 
Ислям (сунити). Населението е изцяло мюсюлманско.

Обществени институции 
В селото има кметство, читалище, детска градина.

Културни и природни забележителности 
В село Войкова лъка има останки от стари мостове, по които се съди, че селото е основано преди много години. Близо до местността, наричана от населението „Широка присойка“ в миналото е имало рудник, който и до днес малко от старите хора помнят.

Кухня 
Традиционни родопски ястия.

Бележки 

Села в област Смолян
Населени места в община Рудозем
Добрева череша

Добрева череша е село в Южна България. То се намира в община Рудозем, област Смолян.

География 
Село Добрева череша се намира в планински район. Отстои на 9 км северозападно от град Рудозем, на близо 21 км югоизточно от град Смолян, в същата посока съответно на 38 км от Пампорово и на 270 км от столицата София.
Надморската  височина е 825 м. Климатът е умереноконтинентален.  Зимата е мека и продължителна, а лятото е прохладно.

Население
Към 15 март 2022г. постоянното населението на селото е 1 човек

История

Бележки 

Села в област Смолян
Населени места в община Рудозем
Елховец

Елховец е село в Южна България. То се намира в община Рудозем, област Смолян. Разположено е югоизточно от Смолян в Западните Родопи.

История 
В османски поименен регистър от 1841 година се посочва, че от Елховец (Юнус дере) са постъпили в армията двама войници, което е косвено доказателство, че по това време в селото са живели помаци. По време на Илинденско-Преображенското въстание в 1903 година в село Енуздере има 132 къщи.

До 1934 година името на селото е Януз дере.

Обществени институции 
Кметство, основно училище, детска градина, пощенска служба, читалище, здравна служба.

Личности 
 Атанас Иванов (1875 - ?), деец на ВМОРО, участник в Илинденско-Преображенското въстание в 1903 година
 Денис Кьосев, писател

Бележки 

Села в област Смолян
Населени места в община Рудозем
Кокорци

Ко̀корци е село в Южна България. То се намира в община Рудозем, област Смолян.

География 
Село Кокорци се намира в планински район. Кокорци е разположено в землището на град Рудозем.

Бележки 

Села в област Смолян
Населени места в община Рудозем
Обезлюдени селища в България
Коритата

Коритата или Корита̀ е село в Южна България. То се намира в община Рудозем, област Смолян.

География 
Село Коритата се намира в планински район, в южните части на Родопите. Селото се намира на 15 km от град Рудозем. Близо е до границата на България с Гърция.

Бележки 

Села в област Смолян
Населени места в община Рудозем
Мочуре

Мочуре е село в Южна България. То се намира в община Рудозем, област Смолян.

География 
Село Мочуре се намира в планински район.

История 
По време на Илинденско-Преображенското въстание в 1903 година в село Мочуре (Могуре) има 23 къщи. В демографската статистиката на професор Любомир Милетич от 1912 година е посочено, че в селото живеят 90 помаци.

Религии 
Жителите на селото изповядват исляма и са помаци.

Бележки 

Села в област Смолян
Населени места в община Рудозем
Оглед

Оглед е село в Южна България. То се намира в община Рудозем, област Смолян.

География 
Село Оглед се намира в планински район.

История 
Старото име на Оглед е Кучкар.

Бележки 

Села в област Смолян
Населени места в община Рудозем
Пловдивци

Пловдивци (старо име: Бююк дере) е село в Южна България. То се намира в община Рудозем, област Смолян.

География 
Село Пловдивци се намира в планински район.

История 
В османски поименен регистър от 1841 година се посочва, че от Пловдивци (Бююк дере) са постъпили в армията 5 войници, което е косвено доказателство, че по това време в селото са живели помаци и ахряни.

Бележки 

Села в област Смолян
Населени места в община Рудозем
Равнината

Равнината е село в Южна България. То се намира в община Рудозем, област Смолян.

География 
Село Равнината се намира в южната част на Средните Родопи. То е разположено на 1100 м надморска височина, което открива изключителна гледка към всички посоки с прекрасна природа. На юг се виждат северните планини на гръцките Родопи. На северозапад погледът достига върховете на Рожен, Пампорово, Снежанка, Карлък. На изток зад планинските възвишения над гр. Рудозем слънцето огрява първо Равнината и след това се спуска надолу по склоновете и поточетата, водещи към река Арда.

Културни и природни забележителности 
Село Равнината притежава богата и привличаща природа. Това се дължи най-вече на неговото географско разположение. От която и точка на селото да се погледне, се предоставя изключителна гледка към 4четирите те посоки на света. Изцяло планинският релеф на района интересно се съчетава с равното разположение на селото на широкото било на планината.

Бележки 

Села в област Смолян
Населени места в община Рудозем